b'\n_START_ARTICLE_\nSmu\xc4\x8darski kros\n_START_PARAGRAPH_\nSmu\xc4\x8darski kros (angle\xc5\xa1ko: Ski Cross, Skiercross ali Skier X) je dokaj mlada zimska \xc5\xa1portna disciplina, ki spada pod Smu\xc4\x8danje prostega sloga.\n_START_SECTION_\nZgodovina\n_START_PARAGRAPH_\nV svetovnem pokalu v smu\xc4\x8danju prostega sloga se disciplina prvi\xc4\x8d pojavi konec leta 2002 in odtlej pridobiva na veljavi. Za to disciplino podeljujejo tudi mali kristalni globus, medtem ko za veliki kristalni globus \xc5\xa1teje nekak\xc5\xa1no povpre\xc4\x8dje to\xc4\x8dk \xc5\xa1e iz vseh ostalih disciplin, ki spadajo pod smu\xc4\x8danje porstega sloga._NEWLINE_Mednarodni olimpijski komite je odlo\xc4\x8dil da 28. novembra 2006 smu\xc4\x8darski kros postane olimpijska disciplina in tako svojo prvo izvedbo do\xc5\xbeivel na Zimskih olimpijskih igrah 2010 v Vancouvru. Tako je bil s strani mednarodne smu\xc4\x8darske organizacije FIS progla\xc5\xa1en za olimpijski \xc5\xa1port.\n_START_SECTION_\nPravila\n_START_PARAGRAPH_\nTekmovanje poteka po ozki, zelo zaviti, obi\xc4\x8dajno dokaj polo\xc5\xbeni progi, ki je polna naravnih in umetnih ovir kot so skoki, plo\xc5\xa1\xc4\x8dadi, rampe..._NEWLINE_Najprej potekajo kvalifikacije kjer vsak posebej vozi na \xc4\x8das in 32 najhitrej\xc5\xa1ih se uvrsti v glavni del tekmovanja, 1/8 finala. Tako se po 4 tekmovalci v skupini, skupaj osem skupin, isto\xc4\x8dasno spustijo po progi. Nabolj\xc5\xa1a dva v vsaki skupini se uvrstita naprej v 1/4 finale in tako naprej v 1/2 finale in finale. Na koncu se \xc5\xa1tirje pora\xc5\xbeenci iz obeh polfinal pomerijo za mali finale od petega do osmega mesta, v velikem finalu pa se \xc5\xa1tirje finalisti pomerijo za medalje._NEWLINE_Tekmovalci pa se med seboj ne smejo prerivati, vsak nameren dotik je kaznovan, lahko tudi z diskvalifikacijo.'